Ida M. Tarbell

Ida Minerva Tarbell (født 5. november 1857 i Hatch Hollow i Erie County i Pennsylvania i USA, død 6. januar 1944 i Bridgeport i Connecticut) var en amerikansk forfatter og journalist. 

Biografi
Som journalist var hun kjent som en av de ledende «muckrakers» (møkkagravere). 

Hun var kjent for sin undersøkende journalistikk knyttet til oljeselskapet Standard Oil Company. Hun skrev en artikkelserie i 19 deler fra november 1902 og fram til oktober 1904. Artiklene var samlet og publisert som The History of the Standard Oil Company i 1904. Artikkelserien var viktig i prosessen fram mot oppsplittingen av Standard Oil i 1911.

Andre bokutgivninger: Life of Abraham Lincoln (1900), The Business of Being a Woman (1912), The Ways of Women (1915), biografier om Elbert H. Gary (1925) og Owen D. Young (1932), The Nationalizing of Business, 1878–1898 (1936), og selvbiografien, All in the Day's Work (1939).

Hun døde av lungebetennelse i 1944, 86 år gammel.Aftenposten historiemagasin nr. 5 2016

I 2000 ble hun innvotert i National Women's Hall of Fame.

 Bibliografi 
 The History of the Standard Oil Company
 Tne Life og Abraham Lincoln

 Se også 
 Standard Oil Company
 South Improvement Company
 Henry H. Rogers

 Referanser 

 Eksterne lenker 
 Harvard University Library Open Collections Program. Women Working, 1870-1930, Ida Tarbell (1857–1944). Fulltekstdatabase for verkene til Ida Tarbell.
 The Ida Tarbell Home Page
 American Experience: The Rockefellers 
 National Women's Hall of Fame - Ida Tarbell
 The History of the Standard Oil Company av Ida Tarbell

Kategori:Journalister fra USA
Kategori:Sakprosaforfattere fra USA
Kategori:Standard Oil
Kategori:National Women's Hall of Fame
Kategori:Personer fra Erie County i Pennsylvania
Kategori:Personer fra Crawford County i Pennsylvania